挽施子華
作者：王柏
朝代：宋

paragraphs: 二五交運兮，雜糅乎剛柔。
美惡厚薄兮，何稟生之不侔。
厚者未必薰兮，薄者未必蕕。
羌寓形於溟涬兮，藐起滅之一漚。
惟父母之哭子兮，蹇彼蒼之大尤。
吾嘗抱此至痛兮，知毅翁之恨難收。
雖我不識子兮，知謹實而好修。
撫新碑而感慨兮，相鐸聲之口謳。
奧山兮泉瀏，淒巘兮雲幽。
夫子有命矣夫之嘆兮，可以釋而翁之憂憂。